LAOAG CITY – Addan iti kustodiyar ti Philippine National Police ti Paoay, Ilocos Norte dagiti dua a kameng ti gun for hire nga natiliw bayat nga agdakdakiwas da iti lawlaw ti Paoay church bayat a maiwaywayat ti simbang gabi.
Nabigbig dagiti suspek nga isuda Melvin Dagupion, residente ti Brgy Pagsanahan ti ili ti Badoc kenni Glenn Aragan ti Brgy Brgy Saud, iti ili ti Pagudpud.
Ni Dagupion ket naalaan ti kalibre 38 idinto ta ni Aragan ket naalaan met ti kalibre 45 a paltog.
Iti naala nga impormasyun ti Bombo Radyo manipud kadagiti otoridad, ni Aragan ket karuruar na laeng iti pagbaludan gapu ti kaso nga adda pannakainaigna iti pammaltog sumagmamanon a bulan ti napalabas.
Segun pay laeng ti impormasyun, dagiti dua a natiliw a maatap a kameng ti gun for hire ket kakadua dagiti nangangato a tao iti Badoc, Ilocos Norte.
ilo_Latn ilo_Latn ilo_Latn ilo_Latn ilo_Latn